OpenLLM-France/wikimedia huggingface dataset:
# Laura Mora Ortega

Laura Mora Ortega (Medellín, 28 de febrer de 1981) és una directora de cinema i guionista colombiana, reconeguda pel seu llargmetratge de 2017 Matar a Jesús, per haver guanyat la Conquilla d'Or en la 70a edició del Festival Internacional de Cinema de Sant Sebastià, amb Los reyes del mundo.

## Carrera

Va néixer a Medellín i va realitzar els seus estudis de batxillerat al col·legi Alemany de la mateixa ciutat. Va cursar els seus estudis superiors de producció i direcció de cinema en la universitat RMIT a Melbourne Austràlia.
Matar a Jesús és l'òpera prima de Mora. Va ser estrenada el 2017 a les sales de cinema de Colòmbia. La cinta va aconseguir una gran quantitat de guardons a nivell nacional i internacional, dels quals destaquen el premi EGEDA al Festival de Cinema de Cartagena, el premi del jurat a millor òpera prima i el premi Casa de les Amèriques al Festival Internacional del Nou Cinema Llatinoamericà de l'Havana, el premi Eroski de la Joventut al Festival de Sant Sebastià i el premi Roger Ebert al Festival de Cinema de Chicago.

## Filmografia

| Any | Pel·lícula |
| 2006 | Brotherhood |
| 2015 | Antes del fuego |
| 2017 | Matar a Jesús |
| 2022 | Los reyes del mundo |

## Televisió

| Any | Sèrie |
| 2012 | Pablo Escobar: El Patrón del Mal |
| 2020 | El robo del siglo (sèrie de televisió) |

## Premis i reconeixements

* Conquilla d'Or de la 70 edició del Festival de Sant Sebastià, màxim guardó del Zinemaldia. (2022)

## Referències

* ↑ «Laura Mora Ortega». [Consulta: 14 desembre 2018].
* ↑ Lodge, Guy. «Colombian Film ‘Kings of the World’ Tops San Sebastian Award Winners» (en in), 24-09-2022. [Consulta: 24 setembre 2022].
* ↑ «Ella es Laura Mora, la directora de ‘Matar a Jesús', nominada en Festival de Cine de San Sebastián» (en castellà), 23-07-2017. [Consulta: 14 desembre 2018].
* ↑ «Película colombiana 'Matar a Jesús' gana dos premios en San Sebastián» (en castellà), 30-09-2017. [Consulta: 14 desembre 2018].
* ↑ «Directora colombiana estrena "Matar a Jesús" en Festival de Cine de San Sebastián» (en castellà), 29-09-2017. [Consulta: 14 desembre 2018].
* ↑ «Laura Mora, contar una historia y recordar al padre.» (en castellà). [Consulta: 14 desembre 2018].
* ↑ 'Los reyes del mundo' gana la Concha de Oro en una edición con reconocimiento a la adolescencia, Europa Press, 22 de setembre de 2022

## Enllaços externs

* Laura Mora, contar una historia y recordar al padre. Entrevista en Clarín por Federico Ladrón de Guevara.
* Laura Mora explica su película Matar a Jesús. Video-Entrevista por Thomas Haemmerli.
# Ute Enzenauer

Ute Enzenauer (Ludwigshafen, Renània-Palatinat, 1 de setembre de 1964) va ser una ciclista alemanya que va competir tant en carretera com en pista.
Amb només 16 anys, va guanyar el Campionat del món en ruta.

## Palmarès en ruta

* 1981
** Campiona del Món en ruta
* 1986
** Campiona d'Alemanya en ruta
** Vencedora d'una etapa a la Coors Classic
* 1987
** Campiona d'Alemanya en ruta

## Palmarès en pista

* 1985
** Campiona d'Alemanya en persecució
* 1986
** Campiona d'Alemanya en persecució

## Referències

* ↑ Dalmases, Javier «La alemana Enzenauer, 16 años, la campeona mas joven». El Mundo Deportivo, 29-08-1981 [Consulta: 21 juny 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Zhu De

Zhu De (xinès simplificat: 朱德, pinyin: Zhū Dé) (també traduït com Chu Te segons la transcripció Wade-Giles) (Sichuan (comtat de Yilong), 1886 - Beijing, 1976) fou un militar xinès, considerat el creador de l'Exèrcit Roig de la Xina (amb Mao que no era cap expert en matèria militar) i considerat el seu gran organitzador.
De família de propietaris rurals. Ingressà a l'Acadèmia militar de Yunan on es graduà el 1911. Participà en el moviment republicà se Sun Yat-sen però amb la repressió de Yuan Shikai es va exiliar. El 1922 va anar a Europa on va conèixer Zhou Enlai. A Alemanya es va afiliar al Partit Comunista Xinès. Va anar també a l'URSS. Dirigent destacat de la Llarga Marxa i un dels màxims dirigents militars en la lluita contra l'invasor japonès. Arran de la derrota japonesa a la Segona Guerra Mundial, l'exèrcit comunista passa a denominar-se Exèrcit Popular d'Alliberament del qual fou el Comandant en Cap fins al 1954 quan Mao Zedong va esdevenir el màxim responsable militar. També va tenir grans responsabilitat polítiques (com el càrrec de Vicepresident de la República Popular de la Xina, entre altres).
Durant la Revolució Cultural va sofrir la repressió però destacats membres del PC van protegir-lo.

## Referències

* ↑ Russell, Matthew William. From Imperial Soldier to Communist General: The Early Career of Zhu De and His Influence on the Formation of the Chinese Red Army (en anglès). George Washington University, 2009. ISBN 1109055315.

## Bibliografia

* Russell, Matthew William. From Imperial Soldier to Communist General: The Early Career of Zhu De and His Influence on the Formation of the Chinese Red Army (en anglès). George Washington University, 2009. ISBN 1109055315.
* "Sobre la declaración de un vocero de Chiang Kai-Shek".Comentari escrito per Mao Tse-tung per a l'Agència de notícíes Xinhua. 16 d'agost de 1945.
# Norman Malloy

Norman Malloy (Ontario, 27 de setembre de 1913 - Regina, 15 d'agost de 1982) va ser un jugador d'hoquei sobre gel canadenc que va competir durant les dècades de 1920 i 1930.
Amb el Winnipeg Hockey Club guanyà l'Allan Cup de 1931. El 1932 va prendre part en els Jocs Olímpics de Lake Placid, on guanyà la medalla d'or en la competició d'hoquei sobre gel.

## Referències

* ↑ «Norman Malloy Olympic Results». sports-reference.com. Arxivat de l'original el 17 d’abril 2020. [Consulta: 7 abril 2019].
# Andy Caldecott

Andy Caldecott (Keith, 10 d'agost de 1964 - Mauritània, 9 de gener de 2006) va ser un pilot de motos australià. Va guanyar quatre vegades consecutives el Safari Australià, durant els anys 2001-2004, va ser nomenat com el tercer millor pilot de raids del món el 2003 i va acabar en quarta posició el Campionat del Món de Ral·lis Cross-Country el 2004.
Va participar en el Ral·li Dakar en les edicions de 2004 (va abandonar per una fractura de turmell), 2005 (6è) i 2006, any en què va morir a conseqüència d'un accident durant la novena etapa, quan anava desè.
# Adínaton

Una adínaton (del grec ἀδύνατον, impossible) és una hipèrbole impossible o una enumeració d'exageracions que fan que no sigui viable allò que s'explica o descriu. S'usa com a recurs literari per lloar o atacar una figura o entitat i també en refranys i dites que denoten incredulitat per part de l'emissor, com afirmar que quelcom passarà "quan les vaques volin". S'ha emprat històricament a la literatura sobretot per intentar descriure la bellesa de la dama o la magnitud de l'amor.

## Referències

* ↑ «Adínaton. Consulteca | TERMCAT». TERMCAT. [Consulta: 10 juny 2021].
* ↑ «Adínaton. Definición y 6 Ejemplos» (en castellà). Escuela De Letras. [Consulta: 10 juny 2021].

## Vegeu també

* Patafísica, ciència imaginària de l'excepció i la fantasia
# Tonny van Lierop

Tonny van Lierop (Vught, 19 de setembre de 1910 - Blaricum, 31 de març de 1982) va ser un jugador d'hoquei sobre herba neerlandès que va competir durant les dècades de 1920 i 1930.
El 1928 va ser convocat per participar amb l'equip neerlandès en la competició d'hoquei sobre herba dels Jocs Olímpics d'Amsterdam, però no va disputar cap partit. Vuit anys més tard, als Jocs de Berlín, va guanyar la medalla de plata en la mateixa competició.

## Referències

* ↑ «Tonny van Lierop Olympic Results». sports-reference.com. Arxivat de l'original el 15 de desembre 2012. [Consulta: 12 juny 2018].
# Laura de Andrés Creus

Laura de Andrés Creus (Nou Barris, Barcelona, 1978) és periodista i autora de diferents llibres. Es va llicenciar en periodisme a la UAB. La seva trajectòria professional inclou treballar a diversos mitjans locals, col·laboracions al setmanari El Temps i el suplement econòmic ‘El Cèntim’, del diari Avui.
Els seus llibres són de temàtica local amb inspiració historiogràfica i molt centrades en l'àmbit social. En la seva obra, El preu de la fam, ens submergeix en l'època de la postguerra i l'aparició de l'estraperlo als anys quaranta; l'entrada dels nacionals a Barcelona. Barraques recull, en primera persona, les històries dels que van arribar a Somorrostro després de la Guerra Civil Espanyola fins a les acaballes del franquisme, a la recerca d'un futur millor. Vides apuntalades parla sobre la investigació de l'enfonsament d'un edifici del barri del Turó de la Peira, a Barcelona. S'ha dedicat a estudiar a fons l'aluminosi d'aquest cas. Finalment, el seu últim llibre, Diaris del Somorrostro, descriu l'obra social que una colla de joves van dur a terme en l’època del Somorrostro.

## Obra

* El preu de la fam (2010). ISBN 978-84-9255-268-9
* Barraques: La lluita dels invisibles (2011). ISBN 978-84-1522-414-3
* Vides apuntalades (2015). ISBN 978-84-9116-040-3
* Diaris del Somorrostro (2018). ISBN 978-84-9979-589-8

## Referències

* ↑ «‘Vides apuntalades', 25 anys d’aluminosi al Turó de la Peira, de Laura de Andrés Creus.».
* ↑ «Laura de Andrés: "El barrio se deshacía como un terrón de azúcar"». [Consulta: 23 novembre 2021].
* ↑ «Las heridas del Turó de la Peira siguen abiertas 25 años después hundimiento.».
* ↑ «A ulls de les autoritats, els barris com Somorrostro no existeixen.».
* ↑ «Todos los libros de Laura de Andrés Creus». [Consulta: 17 novembre 2021].
# Jean Schorn (1901-1973)

Jean Schorn (Colònia, 3 de març de 1901 - Ídem, 25 de febrer de 1973) va ser un ciclista alemany, que fou professional entre 1928 i 1933.

## Palmarès

* 1926
** Campió d'Alemanya amateur en persecució per equips

## Referències

* Fitxa a cyclingarchives.com
* Fitxa a cyclebase.nl
* Fitxa a museociclismo.it
# Otto Schubiger

Otto Schubiger (Zúric, 6 de gener de 1925 - Baden, 28 de gener de 2019) va ser un jugador d'hoquei sobre gel suís que va competir durant les dècades de 1940 i 1950.
El 1948 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel. Quatre anys més tard, als Jocs d'Oslo, fou cinquè en la mateixa competició. En el seu palmarès també destaca una medalla de bronze al Campionat del Món d'hoquei gel de 1953.
A nivell de clubs jugà al Zürcher SC, amb qui guanyà la lliga suïssa de 1949.

## Referències

* ↑ Merk, Martin. «Schubiger passes away». IIHF.com, 01-02-2019. [Consulta: 2 febrer 2019].
* ↑ «Nachruf auf Otto Schubiger | ZSC Lions», 30-01-2019. Arxivat de l'original el 2019-01-30. [Consulta: 15 març 2023].
* 1 2 3 «Olympedia – Otto Schubiger». [Consulta: 15 març 2023].
# Hermann auf der Heide

Hermann auf der Heide (Frankfurt del Main, 1 de juny de 1911 - Bonn, 17 d'octubre de 1984), va ser un jugador d'hoquei sobre herba alemany que va competir durant les dècades de 1930 i 1940.
El 1936 va prendre part en els Jocs Olímpics de Berlín, on va guanyar la medalla de plata com a membre de l'equip alemany en la competició d'hoquei sobre herba. En el seu palmarès també destaca la lliga alemanya de 1939 i 1943.

## Referències

* 1 2 «Hermann auf der Heide Olympic Results». sports-reference.com. Arxivat de l'original el 18 de desembre 2012. [Consulta: 7 desembre 2018].
# Rubidoux

Rubidoux és una concentració de població designada pel cens dels Estats Units a l'estat de Califòrnia. Segons el cens del 2000 tenia 29.180 habitants.

## Demografia

Segons el cens del 2000, Rubidoux tenia 29.180 habitants, 7.991 habitatges, i 6.464 famílies. La densitat de població era de 1.230 habitants/km².
Dels 7.991 habitatges en un 48,8% hi vivien nens de menys de 18 anys, en un 56,6% hi vivien parelles casades, en un 16,9% dones solteres, i en un 19,1% no eren unitats familiars. En el 14,4% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,6 i el nombre mitjà de persones que vivien en cada família era de 3,94.
Per edats la població es repartia de la següent manera: un 36% tenia menys de 18 anys, un 10,3% entre 18 i 24, un 29,7% entre 25 i 44, un 17,3% de 45 a 60 i un 6,7% 65 anys o més.
L'edat mediana era de 28 anys. Per cada 100 dones de 18 o més anys hi havia 99,1 homes.
La renda mediana per habitatge era de 38.731 $ i la renda mediana per família de 40.019 $. Els homes tenien una renda mediana de 32.252 $ mentre que les dones 23.287 $. La renda per capita de la població era de 13.912 $. Entorn del 17,2% de les famílies i el 20,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rubidoux». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Rubidoux». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Heinrich Schwarzer

Heinrich "Heiner" Schwarzer (Berlín, 14 de juliol de 1922 - Hannover, 24 d'agost de 1992) va ser un ciclista alemany que va ser professional entre 1946 i 1955. Va combinar la carretera amb el ciclisme en pista.

## Palmarès en ruta

* 1942
** 1r a la Volta a Colònia amateur
* 1948
** 1r a la Volta a Colònia
* 1950
** 1r a la Múnic-Zúric
** Vencedor d'una etapa a la Volta a Alemanya
* 1951
** 1r a la Volta a Colònia

## Palmarès en pista

* 1947
** Campió d'Alemanya en Persecució
* 1948
** Campió d'Alemanya en Persecució
* 1949
** Campió d'Alemanya en Persecució
* 1950
** Campió d'Alemanya en Persecució
** Campió d'Alemanya en Madison (amb Harry Saager)
* 1951
** Campió d'Alemanya en Persecució
* 1952
** Campió d'Alemanya en Persecució

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Päivi Salo

Päivi Salo (Orimattila, 31 de gener de 1974) és una jugadora d'hoquei sobre gel finlandesa, ja retirada, que va competir entre el 1994 i el 2002. Jugava de defensa.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel. Quatre anys més tard, als Jocs de Salt Lake City, fou quarta en la mateixa competició.
En el seu palmarès també destaca una medalla de bronze al Campionat del món. Amb la selecció finlandesa jugà un total de 73 partits. A nivell de clubs jugà sempre a l'Oulun Kärpät.

## Referències

* ↑ «Päivi Salo Olympic Results». sports-reference.com. Arxivat de l'original el 2020-04-17. [Consulta: 30 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 294. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
# Juan Campillo García

Juan Campillo García (Mazarrón, 16 d'agost de 1930 - Andorra la Vella, 28 de febrer de 1964) va ser un ciclista espanyol, que fou professional entre 1955 i 1964. Nascut a Múrcia es formà a Catalunya, al Club Ciclista Provençalenc. Excel·lent gregari de Federico Martín Bahamontes, en els Tours que disputà, fou el primer murcià en disputar aquesta cursa francesa. En el seu palmarès destaca la victòria al Campionat de Barcelona de 1954 i al Trofeu Jaumendreu de 1959. Morí aixafat per un camió a Andorra el febrer de 1964.

## Palmarès

* 1954
** 1r al Campionat de Barcelona
* 1958
** 1r a Montblanc
* 1959
** 1r al Trofeu Jaumendreu
** 1r a Benifaió
* 1960
** Vencedor d'una etapa a la Volta a La Rioja
* 1961
** 1r a Montblanc

### Resultats al Tour de França

* 1959. 58è de la classificació general
* 1961. 55è de la classificació general
* 1962. 27è de la classificació general
* 1963. 46è de la classificació general

### Resultats a la Volta a Espanya

* 1957. 25è de la classificació general
* 1958. 13è de la classificació general
* 1959. 13è de la classificació general
* 1960. 5è de la classificació general
* 1961. 15è de la classificació general

## Referències

* 1 2 «Juan Campillo García | enciclopedia.cat». [Consulta: 4 febrer 2025].
* 1 2 Lastra, Paco. «El trágico final del primer murciano que corrió el Tour» (en castellà), 06-07-2015. [Consulta: 4 febrer 2025].

## Enllaços externs

* Fitxa de Juan Campillo a sitiodeciclismo.net
# Heinz Raack

Heinz Raack (Berlín, 18 de maig de 1917 - Berlín, 26 de desembre de 2002), va ser un jugador d'hoquei sobre herba alemany que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de plata com a membre de l'equip alemany en la competició d'hoquei sobre herba.
En el seu palmarès també destaca la lliga alemanya de 1937 i 1938. Fou 15 vegades internacional.

## Referències

* 1 2 «Heinz Raack Olympic Results». sports-reference.com. Arxivat de l'original el 5 de març 2016. [Consulta: 7 desembre 2018].
# Rudolf Risch

Rudolf Risch (Berlín, 20 de gener de 1908 - Tighina, 22 d'agost de 1944) va ser un ciclista alemany que fou professional entre 1932 i 1936. Va morir al front durant la Segona Guerra Mundial.

## Palmarès

* 1929
** 1r a la Rund um Berlin
** Campió d'Alemanya amateur en ruta
** Campió d'Alemanya amateur en contrarellotge per equips
* 1930
** 1r de la Rund um Spessart und Rhön
* 1931
** Campió d'Alemanya amateur en contrarellotge per equips
* 1932
** 1r a la Rund um die Hainleite

### Resultats al Tour de França

* 1932. 57è de la classificació general (fanalet vermell)
* 1934. 38è de la classificació general
* 1936. Abandona (4a etapa)

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Locag

Locag (en grec, λοχᾱγός lokhāgós) és un terme en llengua grega que vol dir ‘capità’. Més precisament, significa ‘líder d'un locos'. El terme equivalent en l'exèrcit hel·lènic per al capità de cavalleria és ilarc (ιλάρχος ilàrkhos).

## Ús antic i medieval

El terme ha estat utilitzat d'ençà de l'antiga Grècia en què el lloc del rang en la jerarquia militar era diferent entre ciutats estat. Per exemple, Xenofont va informar que un locag d'Esparta servia sota un polemarc. Aristòtil va informar que el seu homòleg a Atenes servia sota un taxiarc. En els manuals militars, una columna sovint és anomenada locos i, com a tal, el seu líder també és anomenat locag. Així, els locags també poden ser els protòstates pròmacs.
El rang de locag també podria representar un oficial aproximadament equivalent al centurió de l'exèrcit romà. Tanmateix, el terme també va ser utilitzat pels escriptors posteriors per a descriure el líder civil d'una cúria. El grau encara es feia servir en l'⁣exèrcit de l'⁣Imperi Romà d'Orient, encara que més habitualment s'usava el terme hecatontarc, un calc del centurió llatí. Algunes unitats romanes d'Orient primerenques com ara la infanteria auxiliar i la cavalleria escolar no tenien centurions ni decurions, però tenien centenarii i decenarii. Aquests són esmentats tant a l'Estratègicon de Maurici com de Jeroni. Warren Treadgold interpreta que aquests són un tipus de centurió júnior i sènior, una designació basada en l'antiguitat i l'experiència, no una distinció de rang. $^{:90-91}$

## Ús modern

A l'exèrcit hel·lènic modern el rang és superior a un hipolocag (lloctinent) i inferior a un tagmatarca (major). La insígnia consta de tres estrelles de plata.

### Insígnies de rang

* Insígnia de rang d'un locag, 1908-1936
* Insígnia de rang d'un locag, 1937-1970
* Insígnia de rang actual d'un locag, del 1970 ençà

## Referències

* ↑ «λοχαγός - Ancient Greek (LSJ)». [Consulta: 1r febrer 2025].
* 1 2 Treadgold, Warren. Byzantium and Its Army: 284-1081. Stanford University Press, 1995. ISBN 9780804731638.
# Ross Cuthbert

Ross Cuthbert (Calgary, 6 de febrer de 1892 - Parròquia de Paget, 19 de gener de 1971) va ser un jugador d'hoquei sobre gel canadenc de naixement, però britànic d'adopció, que va competir durant la dècada de 1920. Durant la Primera Guerra Mundial va lluitar amb la Canadian Expeditionary Force a França.
El 1924 va prendre part en els Jocs Olímpics de Chamonix, on guanyà la medalla de bronze en la competició d'hoquei sobre gel. Quatre anys més tard, als Jocs de Sankt Moritz fou quart en la competició d'hoquei sobre gel.

## Referències

* 1 2 3 «Ross Cuthbert Olympic Results». sports-reference.com. Arxivat de l'original el 18 d’abril 2020. [Consulta: 22 febrer 2018].
# Fritz Messner

Fritz Messner (Berlin-Wilmersdorf, 18 de gener de 1912 - Khàrkiv, 7 de novembre de 1945), va ser un jugador d'hoquei sobre herba alemany que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de plata com a membre de l'equip alemany en la competició d'hoquei sobre herba.
En el seu palmarès també destaca la lliga alemanya de 1940. Morí en un camp de concentració soviètic a la fi de la Segona Guerra Mundial.

## Referències

* 1 2 «Fritz Messner Olympic Results». sports-reference.com. Arxivat de l'original el 15 de desembre 2012. [Consulta: 7 desembre 2018].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Paul Albert

Paul Albert (Biebrich, 16 de febrer de 1876 - Nieder-Ingelheim, 15 de maig del 1903) fou un ciclista alemany, especialista en el ciclisme en pista, concretament en la prova de Velocitat. El 1898 va guanyar el Campionat del Món de Velocitat amateur.

## Palmarès

* 1898
** Campió del món amateur en Velocitat
** Campió d'Alemanya amateur en Velocitat
* 1899
** Campió d'Alemanya amateur en Velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ross Taylor

Ross Taylor (Toronto, 26 d'abril de 1902 - Toronto, 3 de maig de 1984) va ser un jugador d'hoquei sobre gel canadenc que va competir durant la dècada de 1920.
El 1928 va prendre part en els Jocs Olímpics de Sankt Moritz, on guanyà la medalla d'or en la competició d'hoquei sobre gel.

## Referències

* ↑ «Ross Taylor Olympic Results». sports-reference.com. Arxivat de l'original el 2 de setembre 2018. [Consulta: 5 juny 2018].
# Hans Scherbart

Hans Scherbart (Berlin-Wilmersdorf, 16 de desembre de 1905 - valor desconegut), va ser un jugador d'hoquei sobre herba alemany que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de plata com a membre de l'equip alemany en la competició d'hoquei sobre herba. En el seu palmarès també destaca la lliga alemanya de 1940. Fou 31 vegades internacional.

## Referències

* 1 2 «Hans Scherbart Olympic Results». sports-reference.com. Arxivat de l'original el 10 d’agost 2011. [Consulta: 9 desembre 2018].
# Marco Mathis

Marco Mathis (Tettnang, Baden-Württemberg, 7 d'abril de 1994) és un ciclista alemany. Actualment corre a l'equip Cofidis. Especialitzat en la contrarellotge, el 2016 es proclamà campió del món sub-23 de l'especialitat.

## Palmarès en carretera

* 2012
** Vencedor d'una etapa al Tour de la regió de Łódź
* 2015
** Campió d'Alemanya en contrarellotge per equips
* 2016
** Campió del món sub-23 en contrarellotge
** Campió d'Alemanya en contrarellotge per equips

### Resultats al Giro d'Itàlia

* 2020. 130è de la classificació general

## Palmarès en pista

* 2016
** Campió d'Alemanya en persecució
** Campió d'Alemanya en persecució per equips (amb Maximilian Beyer, Leif Lampater i Lucas Liß)

## Referències

* ↑ «Marco Mathis lidera un doblete alemán en la contrarreloj sub-23 del Mundial». mundodeportivo.com, 10-10-2016 [Consulta: 11 octubre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Thomas Hibberd

Thomas Hibberd (Ottawa, 22 d'abril de 1926 - Ottawa, 10 de maig de 2017) va ser un jugador d'hoquei sobre gel canadenc que va competir durant la dècada de 1940.
El 1948 va prendre part en els Jocs Olímpics d'Hivern de St. Moritz, on guanyà la medalla d'or en la competició d'hoquei sobre gel.
El 2008 fou inclòs al Canadian Olympic Hall of Fame.

## Referències

* ↑ Thomas Hibberd's Obituary
* 1 2 «Olympedia – Ted Hibberd». [Consulta: 26 gener 2025].